cyanic-selkie/wikianc huggingface dataset:
Τβόροϊρι
Αθλητισμός
Υπάρχει μια λέσχη κωπηλασίας η Froðbiar Sóknar Róðrarfelag, η οποία ιδρύθηκε το 1934. Καθώς και ένας κολυμβητικός όμιλος για όλο το νησί, ο οποίος ονομάζεται Susvim ή Suðuroyar Svimjifelag.
Εξωτερικοί σύνδεσμοι
Κατηγορία:Γεωγραφία των Φερόων Νήσων
Φίλοι για πάντα (τηλεοπτική σειρά)
Το One Τree Ηill (ή Φίλοι για Πάντα όπως είναι γνωστό στην Ελλάδα) είναι μια από τις πιο πετυχημένες νεανικές σειρές στην Αμερική.
Δημιουργήθηκε από τον Μαρκ Σβαν (Mark Swann) και έκανε πρεμιέρα στις Η.Π.Α. στις 23 Σεπτεμβρίου του 2003 στο αμερικάνικο κανάλι WB και στη συνέχεια (από τον τέταρτο κύκλο) στο CW.
Στις 4 Απριλίου 2012 η σειρά ολοκληρώθηκε με την πρεμιέρα του 13ου επεισοδίου του 9ου κύκλου.
Ονομασία
Ο δημιουργός της σειράς αρχικά προγραμμάτιζε το Οne Τree Ηill να ήταν μια μεγάλη ταινία αλλά στο τέλος κατέληξε στο να το κάνει σειρά. Θα ονόμαζε τη σειρά Ravens (όπως την ομάδα μπάσκετ) αλλά επειδή έτσι έδινε πιο πολύ έμφαση στο αθλητικό τομέα της σειράς το άλλαξε σε One Τree Ηill. Το Τree Ηill είναι μια φανταστική πόλη. Επέλεξε αυτήν την ονομασία για τον έξης λόγο: όταν έγραφε τη σειρά άκουγε το άλμπουμ των U2 οι όποιοι έχουν ένα τραγούδι που ονομάζεται Τree Ηill. Κάποιοι φαν είχαν την απορία γιατί ονομάζεται Οne Τree Ηill και όχι απλώς Τree Ηill. Η απάντηση μπορούμε να πούμε ότι βρίσκεται στη φράση που λέει η Heley στον γιο της James Lucas στο τελευταίο επεισόδιο του 9ου κύκλου: "There is only one Tree Hill - and it's your home." Το οποίο λέει και η Κάρεν στον Λούκας στο τελευταίο επεισόδιο του 1ου κύκλου.
Μουσική
Η μουσική στη σειρά έχει παίξει μεγάλο μέρος και στην υπόθεση της αλλά και στην ατμόσφαιρά της. Η σειρά έχει φιλοξενήσει πάρα πολλούς τραγουδιστές και συγκροτήματα που είναι πολύ γνωστά. Ακόμα και μία από του κεντρικούς χαρακτήρες έκανε καριέρα στη μουσική. Η σειρά έχει βγάλει και τρία soundtracks τα οποία είναι: Το τραγούδι που ακούγεται στην τίτλους αρχής ονομάζεται "I Don't Want to Be" του Γκάβιν ΝτεΓκρό. Επίσης υπάρχει ένα site για τη μουσική της σειράς: www.OTH-Music.com
Υπόθεση
Ο πρώτος κύκλος έχει 22 επεισόδια, ο δεύτερος 23, ο τρίτος 22, ο τέταρτος 21 και ο πέμπτος 18.
Πρώτος Κύκλος
Ξεκίνησε 23 Σεπτεμβρίου του 2003 και τελείωσε 11 Μαΐου του 2004.
Ο Λούκας και ο Νέιθαν είναι δυο έφηβοι με πολύ λίγα κοινά, αλλά είναι δεμένοι με ένα μυστικό που τους ενώνει, έχουν τον ίδιο πατερά. Αλαζόνας και με μεγάλη αυτοπεποίθηση, ο Νέιθαν είναι το αστέρι στην ομάδα μπάσκετ του Λυκείου του και κατάγεται από μια πλούσια οικογένεια. Ήσυχος και προσγειωμένος ο Λούκας είναι το μοναδικό παιδί μιας ανύπαντρης εργαζόμενης μητέρας. Επίσης είναι πολύ καλός στο μπάσκετ παίζοντας ερασιτεχνικά σε ένα γήπεδο μιας από τις γειτονιές του Tree Hill.
Μεγαλώνοντας σε δυο διαφορετικές οικογένειες στη μικρή πόλη το Tree Hill, στη Βόρεια Καρολίνα, οι δυο ζωές των αγοριών συγκρούονται όταν το καπρίτσιο της μοίρας φέρνει τον Λούκας στη σχολική ομάδα μπάσκετ του Νέιθαν και τα ετεροθαλή αδέρφια ανταγωνίζονται όχι μονό για τον έλεγχο στο γήπεδο αλλά και για την καρδιά της όμορφης κοπέλας του Νέιθαν, Πέιτον Σώγιερ.
Καθώς οι έφηβοι παλεύουν να βρουν τις θέσεις τους στον κόσμο, οι ενήλικοι στο Tree Hill αντιμετωπίζουν τα αποτελέσματα των αποφάσεων που πήραν χρόνια πριν. Ο πατέρας του Νέιθαν, Νταν και η μητέρα του Λούκας, ήταν στον λύκειο ζευγάρι. Όταν η Κάρεν έμεινε έγκυος κατά τη διάρκεια της τελευταίας χρονιάς, ήταν συντετριμμένη από την απόφαση του Νταν να βάλει τη δική του ζωή και καριέρα πάνω από όλα. Έφυγε σε κολλέγιο με υποτροφία από το μπάσκετ, αφήνοντας την Κάρεν πίσω να μεγαλώσει τον δικό τους γιο Λούκας μόνη της. Όταν το όνειρο του Νταν για μπασκετική καριέρα δεν πραγματοποιήθηκε, επέστρεψε στην πόλη με τη σύζυγο που γνώρισε στο κολέγιο και με τον καινούριο του γιο, Νέιθαν. Τώρα είναι ένας πλούσιος επιχειρηματίας, και ένας από τους πιο ισχυρούς στο Tree Hill, και ζει τα δικά του όνειρα μέσω του Νέιθαν. Ο Νταν επίσης δεν τα πάει καθόλου καλά με την οικογένεια του. Ο Κιθ που είναι αδελφός του Νταν υποστήριζε τον Λούκας και τη μητέρα σαν να ήταν δικιά του οικογένεια. Επίσης ερωτεύεται την Κάρεν, γεγονός που θα φέρει μεγάλες ανατροπές.
Στο τελευταίο επεισόδιο ο Κιθ κοιμάται με τη γυναίκα του Νταν την Ντεμπ και ο Νταν τους πιάνει. Αργότερα παθαίνει καρδιακή προσβολή. Ο Λούκας και ο Κιθ αποφασίζουν να φύγουν από το Tree Hill. Και ο Νέιθαν με τη Χέιλι παίρνουν με σημαντική απόφαση.
Δεύτερος Κύκλος
Ξεκίνησε 21 Σεπτεμβρίου του 2004 και τελείωσε 24 Μαΐου του 2005.
Η ανακοπή της καρδιάς του Νταν φέρνει τον Λούκας και τον Κιθ πίσω στο Tree Hill, και η Πέιτον και η Μπρούκ ανανεώνουν τη φιλία τους. Ο Λούκας ξεκινάει μια καινούργια σχέση με τον πατέρα του. Ο Νταν προσλαμβάνει μια γυναίκα την Τζούλς (Μαρία Μενούνος) να κάνει τον Κιθ να την ερωτευτεί και μετά να του πληγώσει την καρδιά για να εκδικηθεί που ο Κιθ κοιμήθηκε με την Ντεμπ. Όταν ο Νταν μαθαίνει ότι ο Λούκας έχει κληρονομήσει την καρδιακή του πάθηση τον πείθει να ζήσουν μαζί, πληρώνοντας για τη θεραπεία και να κρατήσει την κατάσταση του κρυφή. Ο Νταν συμφωνεί να αφήσει τον Κιθ και την κοπέλα του μόνους όταν μαθαίνει ο Λούκας για το κόλπο του. Τελικά η Τζούλς φεύγει από το Tree Ηill την ημέρα του γάμου της με τον Κιθ, αφήνοντάς τον συντετριμένο.
Ο Νέιθαν και η Χέιλι δέχονται επίσκεψη από την αδελφή της Χέιλι που αποδείχτηκε ότι ήταν η πρώτη του κοπέλα που κοιμήθηκε, πολύ προτού γνωρίσει τη Χέιλι. Τα πράγματα γίνονται χειρότερα για τον γάμο τους όταν ένας μουσικός ο Κρις Γκέλερ πείθει τη Χέιλι να αφήσει τον Νέιθαν και το Tree Hill και να έρθει σε περιοδεία μαζί του. Ο Νέιθαν με κάποιον τρόπο προσπαθεί να αυτοκτονήσει αλλά μετά από ένα όραμα που είδε αποφασίζει να συνεχίσει με τη ζωή του και να βγάλει χαρτιά διαζυγίου.
Η Πέιτον ανοίγει ένα club που ονομάζεται Τρικ. Έρχεται όμως ένας πολύ σκοτεινός καιρός για την Πέιτον αφού δοκιμάζει ναρκωτικά. Η επιστροφή του Τζέικ την κάνει να ξεπεράσει όλα αυτά τα προβλήματα, τον ερωτεύεται και κάνει σχέση μαζί του. Τελικά όμως φεύγει όταν η Νίκη (με αυτήν που έκανε το παιδί) απαγάγει την Τζένη.
Η Μπρουκ δημιουργεί μια σχέση με τον γείτονα της, τον Φήλιξ. Τον παρατάει όμως όταν μαθαίνει ότι αυτός έβαψε το ντουλαπάκι της Πέιτον στο σχολείο. Και τελικά φεύγει γιατί τον στέλνουν οι γονείς του σε ένα άλλο σχολείο. Όταν οι γονείς της χάσουν όλα τα λεφτά τους βρίσκει μια δύναμη μέσα της που δεν την είχε ανακαλύψει. Κατεβαίνει για πρόεδρος στο σχολείο και έρχεται αντιμέτωπη με την Έρικα Μαρς. Η Μπρουκ έρχεται κοντά με τον Λούκας όταν μετακομίζει στο παλιό του δωμάτιο αφού οι γονείς της φεύγουν στην Καλιφόρνια. Λένε ότι η WB ήθελε να ξεφορτωθεί τον ηθοποιό που έπαιζε τον Φήλιξ γιατί ο χαρακτήρας του είχε γίνει πολύ επιτυχημένος. Άμα ήταν μόνιμος στο cast φοβόντουσαν μην πάρει τη θέση του κύριου πρωταγωνιστή.
Ο Λούκας βγαίνει τώρα με την Άννα την αδελφή του Φήλιξ αλλά τελειώνει τη σχέση όταν καταλαβαίνει ότι είναι ερωτευμένος με την Μπρουκ. Μετά με τον χωρισμό της με τον Λούκας η Άννα δεν είναι σίγουρη για τη σεξουαλικότητα της. Και μετά από ένα φιλί που δίνει με την Πέιτον καταλαβαίνει ότι είναι μπαϊσέξουαλ. Όταν το λέει στους γονείς της γυρνάει στο παλιό της σχολείο για να είναι με το κορίτσι της.
Ο Λούκας ανακαλύπτει ότι η Ντεμπ είναι εθισμένη σε ηρεμιστικά. Η Ντεμπ αποφασίζει να πάει σε κέντρο αποτοξίνωσης μετά από το ατύχημα του Νέιθαν. Για την κατάσταση της πιστεύει ότι ευθύνεται ο κακός της γάμος με τον Νταν. Η Κάρεν τα φτιάχνει με τον καθηγητή της τον Άντι στο πανεπιστήμιο που είναι πολύ μικρότερος από αυτήν. Επίσης ο Άντι γίνεται εχθρός με τον Νταν.
Στο τελευταίο επεισόδιο του κύκλου, ο Άντι είναι αναγκασμένος να γυρίσει στη Νέα Ζηλανδία εξαιτίας της βαριάς αρρώστιας της μητέρας του. Η Κάρεν αποφασίζει να πάει μαζί του. Προτού όμως φύγει νομίζει ότι βλέπει τον Κιθ απέναντι από τον δρόμο του καφέ. Η Ντεμπ μαθαίνει ότι ο Νταν προσπαθεί να δημιουργήσει ενοχές στον Νέιθαν για την κατάσταση του. Η Ντεμπ λέει στον Νέιθαν να κάνουν μια καινούργια αρχή μακριά από το Tree Hill και ο Λούκας της δίνει τα αρχεία με τις παράνομες δραστηριότητες στη δουλειά του Νταν. Ο Νταν εκβιάζει την Ντεμπ για να του φέρει πίσω τα αρχεία και κατηγορεί τον Λούκας που τον πρόδωσε. Ο Νέιθαν κατηγορεί και αυτός τον Λούκας που ανακατεύτηκε με την οικογένεια του. Ο Νταν ανακαλύπτει ότι ο Ουάετι (προπονητής της ομάδας μπάσκετ) λέει κάποιες αλήθειες για αυτόν στην Ντεμπ και στον Νέιθαν και τον απειλεί ότι θα τον απολύσει. Ο Λούκας επιτέλους λέει στην Μπρουκ πως αισθάνεται αλλά αυτή φεύγει για το καλοκαίρι στην Καλιφόρνια χωρίς να του πει πως αισθάνεται. Η Πέιτον λαμβάνει άμεσα μηνύματα από κάποιον που λέγεται "WATCHMEWATCHU" (δες εμένα βλέπω εσένα) και πιστεύει ότι είναι η μυστηριώδης ρεπόρτερ Έλι Χαρπ. Η Έλι εμφανίζεται στο σπίτι της Πέιτον και της λέει ότι είναι η μητέρα της. Ο Νταν βρίσκει μια άσπρη ουσία στον πάτο του μπουκαλιού που ήπιε και καταλαβαίνει ότι τον έχουν δηλητηριάσει. Προτού πέσει αναίσθητος βλέπει θολά μια μαυροφορεμένη φιγούρα που ανάβει φωτιά στο γραφείο του. Ο Νέιθαν μετακομίζει με τη μητέρα του αλλά όταν φτάνει στο σπίτι βρίσκει τη Χέιλι να τον περιμένει. Η Πέιτον και Λούκας βρίσκονται μαζί στην παραλία και συμπεραίνουν ότι θα είναι οι δυο τους μόνοι αυτό το καλοκαίρι.
Τρίτος Κύκλος
Ξεκίνησε 5 Οκτωβρίου του 2005 και τελείωσε 3 Μαΐου του 2006.
Τρεις μήνες μετά τα πράγματα είναι όπως τα είχαν αφήσει στις αρχές του καλοκαιριού. Ο Λούκας πέρασε όλο το καλοκαίρι με την Πέιτον που το κρατάει κρυφό από την Μπρουκ όταν γυρνάει από την Καλιφόρνια. Η Μπρουκ προτείνει να έχουν με τον Λούκας μια "όχι αποκλειστική" σχέση. Η Μπρουκ λυπάται τη Χέιλι που έχει μείνει χωρίς σπίτι και τη ζητάει να γίνουν συγκάτοικοι. Χέιλι προσπαθεί να ξανακερδίσει τον Νέιθαν ο οποίος δεν ξέρει άμα πρέπει να την ξανά εμπιστευτεί. Ο Νέιθαν πέρασε το καλοκαίρι του σε μια κατασκήνωση μπάσκετ. Πληρώνει τον Κρις να ξαναγυρίσει στον Tree Hill και να βοηθήσει τη Χέιλι στη μουσική της. Ο Κρις δημιουργεί πιο πολλά προβλήματα αυτήν τη φορά αφού κοιμάται με την Μπρουκ και καταστρέφει σχεδόν τη σχέση της με τον Λούκας. Τελικά ο Κρις φεύγει από το Τree Hill για τα καλά. Η Πέιτον δυσκολεύεται να συνηθίσει στην ιδέα ότι είναι υιοθετημένη και ότι πραγματική της μητέρα είναι η Έλι. Επίσης μαθαίνει ότι η Έλι έχει καρκίνο του μαστού και ότι είναι τρομερά άρρωστη. Φτιάχνουν ένα άλμπουμ μαζί και τα λεφτά θα πήγαιναν για έρευνες για τον καρκίνο του μαστού αλλά η Έλι πεθαίνει γρήγορα και η Πέιτον νιώθει ένοχη που της φέρθηκε άσχημα.
Όλοι επιστρέφουν στο λύκειο και οι προπονήσεις μπάσκετ ξεκινούν. Ο Ούατι λέει στους Ravens (η ομάδα μπάσκετ) ότι χάσουν νικήσουν αυτοί είναι η τελευταία του χρονιά σαν προπονητής. Ο Λούκας προσπαθεί να κρατήσει κρυφή την καρδιακή του ασθένεια από την Κάρεν και τον Κιθ πάρα την κακή απόδοση του.
Ο Νταν επιβιώνει από τη φωτιά και ανακαλύπτει ότι ο Λόυκας τον έσωσε ενώ στην αρχή τον κατηγορούσε. Ο Νταν αποφασίζει να κατεβεί για δήμαρχος αλλά παθαίνει σοκ όταν μαθαίνει ότι και η Κάρεν αποφασίζει το ίδιο πράγμα. Η Ντεμπ φεύγει όταν ο Λούκας της λέει ότι ξέρει ότι αυτή άναψε τη φωτιά στο γραφείο του Νταν. Ο Κιθ γυρνάει στην πόλη και η Κάρεν καταλαβαίνει πόσο πολύ τον νοιάζεται. Έτσι αρχίζουν και βγαίνουν και τελικά αρραβωνιάζονται. Ο Νταν είναι πεπεισμένος ότι ο Κιθ ξεκίνησε τη φωτιά και ετοιμάζεται να τον εκδικηθεί.
Μια καινούργια μαθήτρια έρχεται η Ρέητσελ η οποία προσπαθεί να μπει ανάμεσα στον Λούκας και την Μπρουκ αλλά μετά στρέφει το βλέμμα της στον Μαουθ. Ο Μάουθ την ερωτεύεται μόνο και μόνο για να μάθει ότι αυτή βλέπει τον θείο του Νέιθαν τον Κούπερ, στον οποίο κρύβει την αληθινή της ηλικία 17. Η Ρέητσελ ανοίγει τη Χρονική κάψουλα που είχαν μαγνητοσκοπήσει οι μαθητές στον δεύτερο κύκλο. Την εκθέτει σε όλο το σχολείο και δημιουργεί σοβαρά προβλήματα.Ούτε η Ρέητσελ ούτε κανένας άλλος δεν περίμενε αυτό που ακολούθησε: ο Τζίμη πρώην φίλος του Λούκας και του Μάουθ επειδή δεν άντεξε την καταπίεση των συμμαθητών του ειδικά όταν είδαν τι έλεγε στη Χρονική κάψουλα πήρε ένα όπλο και κράτησε ομήρους στο σχολείο. Πυροβολεί την Πέητον στο πόδι και εκείνη φιλά τον Λούκας που την προσέχει στη βιβλιοθήκη. Ο Κιθ μπαίνει μέσα στο σχολειό να πείσει τον Τζίμη να τα παρατήσει. Όπως και να χει ο Τζίμη αυτοκτονεί. Όταν ο Νταν βρίσκει τον Κιθ στο διάδρομο του σχολείο να βρίσκεται δίπλα στο πτώμα του Τζίμη παίρνει αδίστακτα το όπλο και σκοτώνει τον αδελφό του αφήνοντας όλους να πιστεύουν ότι ο Τζίμη τα έκανε.
Όλα αυτά έχουν ως αποτελέσματα μεγάλες αλλαγές. Ο Νέιθαν ξανακάνει πρόταση γάμου στη Χέιλι και ξανά μένουν μαζί. Η Μπρουκ μετακομίζει στης Πέητον η οποία έχει μια σύντομη σχέση με τον Πιτ από το συγκρότημα Fall out boy προτού πάει να βρει τον Τζέικ και την Τζένη. Ο Λούκας λέει στην Κάρεν και στον Ουάετι για την πάθηση του στην καρδιά και φεύγει από την ομάδα. Ο Νταν βλέπει οράματα με τον Κιθ μικρό. Η Πέητον ζητάει από τον Τζέηκ να τον παντρευτεί αλλά εκείνος αντιλαμβάνεται ότι είναι ακόμα ερωτευμένη με τον Λούκας και τη στέλνει πίσω να ξεκαθαρίσει τα αισθήματα της για αυτόν. Η Πέητον εξομολογείτε στην Μπρουκ ότι ακόμα έχει αισθήματα για τον Λούκας.
Στο τελευταίο επεισόδιο ο Νέιθαν και η Χέιλι ανανεώνουν τους όρκους σε μια όμορφη τελετή μπροστά σε φίλους και συγγενείς. Η Ντεμπ γυρίζει στο Tree Hill και ανακαλύπτει ότι ο Νταν πιστεύει ότι ο Κιθ άναψε τη φωτιά στο γραφείο, ενώ αυτή το έκανε. Τότε του λέει ότι προσπάθησε να τον σκοτώσει. Ο Νταν αντιλαμβάνεται ότι σκότωσε τον αδελφό του χωρίς λόγο και ξεσπάει στον τάφο του. Η Κάρεν λέει στον Νταν ότι κουβαλάει το μωρό τον Κιθ και εκείνος της λέει ότι θα είναι εκεί αυτή τη φορά. Η Μπουκ δεν μιλάει στην Πέητον και όταν του Λούκας του ξεφεύγει ότι φιλήθηκαν την ημέρα του πυροβολισμού λέει στην Πέητον ότι η φιλία τους τελείωσε. Η Ρέητσελ είναι πληγωμένη από την απόρριψη του Κούπερ και λέει σε όλους στον γάμο του Νέιθαν και της Χέιλι ότι αυτός κοιμόνταν μαζί της ενώ ήξερε ότι ήταν 17. Η Ρέητσελ φεύγει από τον γάμο μαζί με τον Κούπερ στη λιμουζίνα. Ο Λούκας και η Κάρεν φεύγουν και αυτοί από την τελετή. Ο Λούκας βρίσκει ένα τεστ εγκυμοσύνης σε μια τσάντα και ρωτάει τη μητέρα του άμα είναι έγκυος. Αυτή λέει ναι και ότι η τσάντα αυτή δεν είναι δική της. Η Ρέητσελ λέει στον Κούπερ άμα υπάρχει τίποτα που θα μπορούσε να πει για τον κρατήσει. Αυτός απαντάει ότι δεν υπάρχει. Τότε η Ρέητσελ αποκαλύπτει κάτι που καταφεύγει σε λογομαχία μεταξύ τους γιατί ο Κούπερ αρνήται να την πιστέψει. Η Ρέητσελ παίρνει το τιμόνι στα χέρια της φωνάζοντας να σταματήσει. Σε μια παραλίγο σύγκρουση με τον Νέιθαν και τη Χέιλι που και αυτοί βρίσκονται στον δρόμο για το μήνα του μέλιτος η λιμουζίνα γκρεμίζει τον φράχτη της γέφυρας και καταλήγει στο νερό. Παρά τις διαφωνίες τις Χέιλι, ο Νέιθαν βουτάει για να τους σώσει αλλά καταλήγει να παγιδευτεί και αυτός κάτω από το νερό. Και όταν ο Νταν επιστρέφει σπίτι του βλέπει στον τοίχο του βαμμένο με κόκκινο: δολοφόνε, κάποιος ξέρει τι έκανε.
Τέταρτος Κύκλος
Ξεκίνησε 27 Σεπτεμβρίου του 2006 και τελείωσε 13 Ιουνίου του 2007.
Καθώς τo λύκειο τελειώνει όλοι αρχίσουν και βρίσκουν τον εαυτό τους. Ο Νέιθαν επιζεί από το ατύχημα. Η Χέιλι του αποκαλύπτει ότι είναι έγκυος και η Ρέητσελ όταν φεύγει ο Κούπερ από την πόλη αρχίζει και ενδιαφέρεται για τον Νέiθαν. Απομακρύνεται όμως όταν μαθαίνει ότι η Χέιλι είναι έγκυος και ο Νέηθαν καταλαβαίνει ότι είχε δει ένα όραμα με τον Κιθ και αυτό ήταν που του έδωσε δύναμη να βγει από το νερό.
Εξωτερικοί σύνδεσμοι
Κατηγορία:Αμερικανικές τηλεοπτικές σειρές Κατηγορία:Τηλεοπτικές σειρές του The CW
Αλς
Το Αλς (δανικά: Als) είναι το όγδοο μεγαλύτερο νησί της Δανίας κοντά στα ανατολικά σύνορα με τη Γερμανία. Βρίσκεται στα ανατολικά της χερσονήσου της Γιουτλάνδης και βόρεια των γερμανικών ακτών. Έχει έκταση 321 τ.χλμ. και πληθυσμό 50.352 κατοίκους (εκτίμηση 2014). Πρωτεύουσα και μεγαλύτερη πόλη του Αλς είναι το Σόντεμποργκ (Sønderborg) με 27.434 κατοίκους (εκτίμηση 2014). Από 1 Ιανουαρίου του 2007 το Αλς αποτελεί το δήμο του Σόντεμποργκ και ανήκει διοικητικά στην περιοχή της Νότιας Δανίας. Η πόλη του Σόντεμποργκ βρίσκεται και στο νησί αλλά και στην ηπειρωτική χώρα και χωρίζεται στη μέση από τα νερά του Στενού του Αλς (Alssund), τα οποία χωρίζουν το νησί από την ηπειρωτική χώρα. Το νησί, καθώς και η πόλη του Σόντεμποργκ, συνδέεται με δύο γέφυρες με την ηπειρωτική χώρα: την γέφυρα του στενού του Αλς (Alssundbro) μήκους 682 μέτρων, η οποία χτίστηκε το 1978-1981 και τη γέφυρα του βασιλιά Χριστιάνου Χ (Kong Christian Xs Bro) μήκους 331 μέτρων, η οποία χτίστηκε το 1925-1930. Το Αλς είναι ένα εύφορο πεδινό νησί με μια ακμάζουσα βιομηχανία εκτροφής χοίρων. Το Αλς συνδέεται ακτοπλοϊκώς με τα νησιά Φιονία και Έρο.
Εξωτερικοί σύνδεσμοι
Κατηγορία:Νησιά της Δανίας
Ματ Ντίλον
Ο Μάθιου Ρέιμοντ Ντίλον (αγγλικά: Matthew Raymond Dillon) (18 Φεβρουαρίου 1964) είναι Αμερικανός ηθοποιός και σκηνοθέτης του κινηματογράφου και της τηλεόρασης. Πραγματοποίησε την πρώτη του εμφάνιση στο σινεμά στο έργο Over the Edge (1979), έκτοτε δε καθιερώθηκε σε ρόλους οργισμένου νέου. Γνωστές είναι οι ερμηνείες του στις ταινίες My Bodyguard (1980), Little Darlings (1980), The Outsiders (1983) και Flamingo Kid (1984), Drugstore Cowboy (1989), Singles (1992), The Saint of Fort Washington (1993), To Die For (1995), Beautiful Girls (1996), In & Out (1997), There’s Something About Mary (1998) κ.α. Το 1991, ο διακεκριμένος κριτικός κινηματογράφου, Ρότζερ Έμπερτ, σε άρθρο του χαρακτήρισε το Ματ Ντίλον ως τον κορυφαίο ηθοποιό της γενιάς του, μαζί με το Σον Πεν. Από το 2002 έχει διακριθεί και ως σκηνοθέτης, με πρώτη του δημιουργία στο έργο City of Ghosts, της ίδιας χρονιάς. Ήταν αρκετές φορές υποψήφιος για βραβεία ερμηνείας, ενώ το 2004 τιμήθηκε με το βραβείο «Ανεξαρτήτου Πνεύματος» για το ρόλο του στην ταινία Crash. Είναι λάτρης της λατινοαμερικανικής μουσικής.
Πανδημία COVID-19 στην Ιαπωνία
Η πανδημία COVID-19 στην Ιαπωνία είναι μέρος της παγκόσμιας πανδημίας της νόσου του COVID-19 που προκαλείται από σοβαρό οξύ αναπνευστικό σύνδρομο κορονοϊού 2 (SARS-CoV-2). Η ιαπωνική κυβέρνηση επιβεβαίωσε το πρώτο ξέσπασμα της νόσου στη χώρα στις 16 Ιανουαρίου 2020 σε κάτοικο του Νομού Καναγκάγουα που είχε επιστρέψει από την Γουχάν της Κίνας. Ακολούθησε ένα δεύτερο ξέσπασμα που εισήχθη από ταξιδιώτες και επαναπατριζόμενους από την Ευρώπη και τις Ηνωμένες Πολιτείες μεταξύ 11 Μαρτίου και 23 Μαρτίου. Σύμφωνα με το Εθνικό Ινστιτούτο Μολυσματικών Ασθενειών, η πλειονότητα των ιών που εξαπλώνονται στην Ιαπωνία προέρχονται από τον ευρωπαϊκό τύπο ενώ εκείνοι του τύπου της Γουχάν αρχίζουν να εξαφανίζονται από τον Μάρτιο. Στις 5 Οκτωβρίου, ο αριθμός των επιβεβαιωμένων κρουσμάτων κορονοϊού στην Ιαπωνία υπερέβη τον αριθμό των επιβεβαιωμένων κρουσμάτων κορονοϊού στην Κίνα.
Η ιαπωνική κυβέρνηση έχει υιοθετήσει διάφορα μέτρα για τον περιορισμό του ξεσπάσματος. Στις 30 Ιανουαρίου, ο πρωθυπουργός Σίντζο Άμπε ίδρυσε την Εθνική Ειδική Ομάδα για την Καταπολέμηση του Κορονοϊού της Ιαπωνίας, για να επιτηρεί την αντίδραση της κυβέρνησης στην πανδημία. Στις 27 Φεβρουαρίου, διέταξε το προσωρινό κλείσιμο όλων των ιαπωνικών δημοτικών, γυμνασίων και γυμνασίων έως τις αρχές Απριλίου. Καθώς η πανδημία έγινε ανησυχητική για τους Θερινούς Ολυμπιακούς Αγώνες του 2020, η ιαπωνική κυβέρνηση και η Διεθνής Ολυμπιακή Επιτροπή διαπραγματεύθηκαν την αναβολή τους έως το 2021.
Οι κατά κεφαλήν θάνατοι της Ιαπωνίας από κορονοϊό είναι από τους χαμηλότερους στον ανεπτυγμένο κόσμο, παρά τον γηράσκοντα πληθυσμό του. Παράγοντες που προτάθηκαν ως εξήγηση για αυτό περιλαμβάνουν την κυβερνητική απόκριση, ένα ηπιότερο στέλεχος του ιού, πολιτισμικές συνήθειες όπως η εθιμοτυπία και η χρήση μασκών προσώπου, το πλύσιμο των χεριών με εξοπλισμό απολύμανσης, κάποιο προστατευτικό γενετικό χαρακτηριστικό και μια σχετική ανοσία που παρέχεται από το υποχρεωτικό εμβόλιο φυματίωσης BCG.
Χρονοδιάγραμμα
Η πανδημία του κορονοϊού το 2020 στην Ιαπωνία μπορεί να χωριστεί σε δύο κύματα με βάση την αλληλουχία του γονιδιώματος του ιού COVID-19 της χώρας. Το Εθνικό Ινστιτούτο Μολυσματικών Ασθενειών διαπίστωσε μέσω της γενετικής του έρευνας ότι η παραλλαγή του COVID-19 του πρώτου κύματος προέρχεται από τον τύπο της Γουχάν που επικρατεί σε ασθενείς από την Κίνα και την Ανατολική Ασία. Αφού εισήλθε στην Ιαπωνία τον Ιανουάριο μέσω ταξιδιωτών και αυτών που επέστρεφαν από την Κίνα. Η ιαπωνική ιατρική παρακολούθηση επιβεβαίωσε το πρώτο κρούσμα του ιού στις 16 Ιανουαρίου σε κάτοικο του Νομού Καναγκάγουα που είχε επιστρέψει από τη Γουχάν.
Παραπομπές
Κατηγορία:Πανδημία κορονοϊού 2019–20 ανά χώρα Κατηγορία:Ιαπωνία Κατηγορία:COVID-19
Πρόσπερο το φθινοπωρινό
μικρογραφία|Πρόσπερο το φθινοπωρινό (Prospero autumnale), Νομός Θεσσαλονίκης Το Πρόσπερο το φθινοπωρινό (Prospero autumnale, παλαιότερα Σκίλλα η φθινοπωρινή Scilla autumnalis), ανήκει στην οικογένεια Hyacinthaceae. Αποτελεί μεσογειακό είδος που απαντά σ’ όλη την Ελλάδα σε βραχώδεις τοποθεσίες, φρύγανα και στις άκρες των δρόμων, από την επιφάνεια της θάλασσας μέχρι 1800μ. Είναι φυτό βολβώδες με βλαστό 10-25 cm, με φύλλα γραμμοειδή που εμφανίζονται τον χειμώνα μετά την άνθηση. Η ταξιανθία είναι βραχύς κυλινδρικός βότρυς με 6-20 άνθη, μικρά, ρόδινα, κυανά ή ιώδη, με μαύρους ανθήρες και λεπτούς ποδίσκους. Ανθίζει από Αύγουστο έως Οκτώβριο.
Παραπομπές
Κατηγορία:Ελληνική χλωρίδα
Ζοζέφ Ντυπλεσί
Ο Ζοζέφ-Σιφρέντ Ντυπλεσί (γαλλικά: Joseph-Siffred Duplessis) (22 Σεπτεμβρίου 1725 - 1 Απριλίου 1802) ήταν Γάλλος ζωγράφος κατά το δεύτερο μισό του 18ου αιώνα.
Στα πιο γνωστά έργα του συγκαταλέγονται το μεγαλοπρεπές και επιβλητικό πορτρέτο του Λουδοβίκου ΙΣΤ΄ με ενδυμασία στέψης και το πορτρέτο του Βενιαμίν Φραγκλίνου που κοσμεί το χαρτονόμισμα των εκατό δολαρίων ΗΠΑ.
Βιογραφικά στοιχεία
Ο Ζοζέφ Ντυπλεσί γεννήθηκε το 1725 στο Καρπαντρά, κοντά στην Αβινιόν, σε μια οικογένεια με καλλιτεχνική κλίση και έλαβε την πρώτη του εκπαίδευση από τον πατέρα του, χειρουργό και ταλαντούχο ερασιτέχνη καλλιτέχνη. Στη συνέχεια σπούδασε με τον Ζοζέφ Γκαμπριέλ Ιμπέρ, ο οποίος ήταν μαθητής του Σαρλ Λε Μπρεν. Από το 1744 έως το 1747 ή λίγο αργότερα εργάστηκε στη Ρώμη, στο ατελιέ του Πιέρ Συμπλερά, ο οποίος κατάγονταν επίσης από τη νότια Γαλλία. Στην Ιταλία, ο Ντυπλεσί έγινε φίλος με τον Ζοζέφ-Μαρί Βιέν και τον Ζοζέφ Βερνέ, έναν άλλο Οξιτανό.
Επέστρεψε στο Καρπαντρά, πέρασε ένα σύντομο χρονικό διάστημα στη Λυών και στη συνέχεια έφτασε περίπου το 1752 στο Παρίσι, όπου έγινε δεκτός στην Ακαδημία του Σαιν-Λυκ. Το 1764 παρουσίασε μερικά πορτρέτα, στα οποία είχε ειδικευθεί. Έγινε γνωστός με την έκθεσή του στο Σαλόν του Παρισιού το 1769, με ιδιαίτερη μνεία από τον Ντενί Ντιντερό. Η Ακαδημία Ζωγραφικής και Γλυπτικής τον δέχτηκε στην κατηγορία του πορτραίτου, που θεωρούνταν τότε μικρότερη κατηγορία. Συνέχισε να εκθέτει στα Σαλόν του Παρισιού πίνακες και σκίτσα, μέχρι το 1791, και για άλλη μια φορά, το 1801.
Το πορτρέτο της δελφίνης Μαρίας Αντουανέτας το 1772 και ο διορισμός του ως ζωγράφος του βασιλιά διαβεβαίωσαν την επιτυχία του: τα περισσότερα από τα σωζόμενα πορτρέτα του χρονολογούνται από τις δεκαετίες του 1770 και 1780. Έλαβε το προνόμιο διαμονής στο Λούβρο. Κατά τη Γαλλική Επανάσταση, αποσύρθηκε σε ασφαλή αφάνεια στο Καρπαντρά κατά τη διάρκεια της Τρομοκρατίας. Στη συνέχεια, από το 1796, υπηρέτησε ως επιμελητής στο νεοϊδρυθέν μουσείο που δημιουργήθηκε στις Βερσαλλίες. Μια αυτοπροσωπογραφία του εκείνης της εποχής βρίσκεται στις Βερσαλλίες, όπου και πέθανε την 1η Απριλίου 1802.
Έργο
αριστερά|μικρογραφία|Το πορτρέτο του [[Βενιαμίν Φραγκλίνος|Βενιαμίν Φραγκλίνου στο χαρτονόμισμα των εκατό δολαρίων ΗΠΑ]] Φιλοτέχνησε πολλά πορτρέτα, μεταξύ των οποίων: το πορτρέτο του κόμη ντ'Ανζιβιγιέ, διευθυντή των κτηρίων του βασιλιά, το επίσημο πορτρέτο του Λουδοβίκου ΙΣΤ΄ με ενδυμασία στέψης (1776), το πορτρέτο του συνθέτη όπερας Κρίστοφ Βίλιμπαλντ Γκλουκ (Μουσείο Ιστορίας της Τέχνης, Βιέννη), το πορτρέτο του τραπεζίτη και υπουργού Οικονομικών Ζακ Νεκέρ, της συζύγου του Σουζάν Νεκέρ, το πορτρέτο της πριγκίπισσας του Λαμπάλ και άλλα.
Το πιο διάσημο έργο του είναι το πορτρέτο του Βενιαμίν Φραγκλίνου (περίπου 1785), καθώς τυπώθηκε στο χαρτονόμισμα των εκατό δολαρίων ΗΠΑ.
Εξωτερικοί σύνδεσμοι
Κατηγορία:Γάλλοι ζωγράφοι
QWERTY
thumb|250px|Ένα πληκτρολόγιο κουέρτι σε [[φορητός υπολογιστής|φορητό υπολογιστή]] Το κουέρτι (QWERTY, προφορά IPA: ˈkwɝːti) είναι το πιο συνηθισμένο μοντέρνο σχήμα πληκτρολογίου για την αγγλική γλώσσα σε υπολογιστές και γραφομηχανές. Το όνομά του προέρχεται από τα πρώτα έξι γράμματα τα οποία βρίσκονται στην άκρα αριστερή μεριά της άνω γραμμής πλήκτρων του πληκτρολογίου. Το κουέρτι βασίστηκε σε ένα προηγούμενο σχήμα που είχε φτιάξει ο Κρίστοφερ Λάθαμ Σολς (Christopher Latham Sholes) το 1874 για τη γραφομηχανή Σολς και Γκλίντεν (Sholes and Glidden typewriter) και πουλήθηκε το ίδιο έτος στην εταιρία E. Remington and Sons, όταν πρωτοεμφανίστηκε στις γραφομηχανές. Το κουέρτι σχεδιάστηκε με σκοπό να μειώσει τις εμπλοκές πλήκτρων στη γραφομηχανή, και έγινε το κυρίαρχο σχήμα πληκτρολογίου με την επιτυχία της γραφομηχανής Remington 2 του 1878, και παραμένει σήμερα κυρίαρχο και στα ηλεκτρονικά πληκτρολόγια λόγω του φαινομένου δικτύων (network effect) αλλά και την έλλειψη σημαντικών πλεονεκτημάτων άλλων σχημάτων
Ιστορία και σκοπός
thumb|upright|Εάν δύο γειτονικά [[πλήκτρα γραφομηχανής (typebars) πατηθούν ταυτόχρονα, τότε η γραφομηχανή μπορεί να κολλήσει, αλλά όχι αν η γραφομηχανή χρησιμοποιεί το σχέδιο κουέρτι]] Το σχέδιο πλήκτρολογίου κουέρτι δημιουργήθηκε στις αρχές της δεκαετίας του 1870 από τον Κρίστοφερ Λάθαμ Σόλς (Christopher Latham Sholes), έναν συντάκτη εφημερίδας και τυπογράφο που ζούσε στο Μιλγουόκι των ΗΠΑ. Με τη βοήθεια των φίλων του Κάρλος Γκλίντεν (Carlos Glidden) και Σαμουήλ Β. Σουλ (Samuel W. Soule) έφτιαξε ένα πρωτότυπο γραφομηχανής και τον Οκτώβριο του 1867 έκανε αίτηση για δίπλωμα ευρεσιτεχνίας.
3 5 7 9 N Ο P Q R S T U V W X Y Z 2 4 6 8. A B C D E F G Η I J K L M
Η γραφομηχανή του, όμως, είχε δύο προβλήματα που προκαλούσαν σοβαρά κολλήματα στα πλήκτρα:
Παρόλο που συχνά λέγεται πως το κουέρτι σχεδιάστηκε για να κάνει τους χρήστες να αργούν στη πληκτρολόγηση, αυτό είναι λάθος - στη πραγματικότητα σχεδιάστηκε απλά για να προλαμβάνει τα κολλήματα των μεταλλικών βραχιόνων κατά τη διάρκεια γρήγορης πληκτρολόγησης. Ωστόσο μερικές αποφάσεις του σχεδιαστή του κουέρτι, όπως η τοποθέτηση μόνο ενός φωνήεν (A) στη μεσαία γραμμή (home row: ASDFGHJKL), πράγματι μειώνουν τη ταχύτητα πληκτρολόγησης στα μοντέρνα πληκτρολόγια (που δεν αντιμετωπίζουν πρόβλημα κολλήματος αφού δεν έχουν μεταλλικούς βραχίονες όπως οι γραφομηχανές).
Ο Σολς δούλεψε σκληρά για τα επόμενα έξι χρόνια ώστε να βελτιώσει την εφεύρεσή του, κάνοντας πολλές αλλαγές στη τοποθέτηση των γραμμάτων (τα οποία αρχικά είχε βάλει αλφαβητικά) με τη διαδικασία δοκιμής και λάθους με σκοπό τη μείωση της συχνότητας κολλήματος των μεταλλικών βραχιόνων, και χρησιμοποίησε τη μελέτη συχνότητας εμφάνισης διγράμματων συλλαβών στην αγγλική γλώσσα του καθηγητή Άμος Ντενσμόρ (Amos Densmore), αδελφό του χρηματοδότη της μηχανής Τζέιμς Ντενσμόρ (James Densmore). Οι βραχίονες που αντιστοιχούσαν σε γράμματα που συχνά εμφανιζόντουσαν σα ζευγάρι σε αγγλικές λέξεις, όπως το S και το T, τοποθετήθηκαν σε απέναντι πλευρές του δίσκου της μηχανής.
Τελικά κατέληξε σε ένα πληκτρολόγιο τεσσάρων γραμμών με κεφαλαία γράμματα που είναι παρόμοιο με το σημερινό κουέρτι. Το 1873 ο χρηματοδότης του Σολς, ο Τζέιμς Ντενσμόρ, πέτυχε να πουλήσει τα δικαιώματα κατασκευής της γραφομηχανής (που ονομάστηκε γραφομηχανή Σολς-Γκλίντεν ή Sholes-Glidden Type Writer) στην εταιρία E. Remington and Sons, και μέσα σε λίγους μήνες η θέση των γραμμάτων στο πληκτρολόγιο βελτιστοποιήθηκε από τους μηχανικούς της εταιρίας Ρέμινγκτον. Τελικά το πληκτρολόγιο ήταν ως εξής:
2 3 4 5 6 7 8 9 -, Q W E. T Y I U Ο P Z S D F G Η J K L M  A X & C V B N ? ; R
Αφότου αγόρασε τη συσκευή, η Ρέμινγκτον έκανε αρκετές αλλαγές και τελικά δημιουργήθηκε το σημερινό κουέρτι. Οι αλλαγές της εταιρίας ήταν η τοποθέτηση του R εκεί που πριν ήταν η τελεία (.), έτσι ώστε οι πωλητές της γραφομηχανής να μπορούν να εντυπωσιάζουν τους πελάτες γράφοντας την αγγλική λέξη "γραφο-μηχανή" ("TYPE WRITER", τότε γραφόνταν ως δυο λέξεις) χρησιμοποιώντας πλήκτρα μόνο της άνω γραμμής πλήκτρων (QWERTYUIOP). Κάποια απομεινάρια της αρχικής αλφαβητικής τοποθέτησης των γραμμάτων συνεχίζουν να υπάρχουν ακόμη και σήμερα στη μεσαία γραμμή γραμμάτων (home row): DFGHJKL.
Το πληκτρολόγιο κουέρτι έγινε διάσημο μετά την επιτυχία της γραφομηχανής Ρέμινγκτον 2 του 1878, που ήταν και η πρώτη γραφομηχανή που είχε και μικρά και κεφαλαία γράμματα, με τη χρήση του πλήκτρου μετατόπισης (Shift).
Μια λεπτομέρεια είναι πως τα πλήκτρα δεν τοποθετήθηκαν σε οριζόντιες και κατακόρυφες γραμμές αλλά κάθε γραμμή είναι διαγωνίως μετατοπισμένη σε σχέση με την από πάνω. Αυτό έγινε λόγω των μηχανολογικών συνδέσμων - καθώς κάθε γράμμα ήταν κολλημένο σε ένα μοχλό, κι έτσι η διαγώνια απόσταση επέτρεπε στους μοχλούς να πατιούνται δίχως να κτυπάει ο ένας πάνω στον άλλο - και αυτή η διάταξη έχει παραμείνει στα ηλεκτρονικά πληκτρολόγια. Ωστόσο, υπάρχουν ορισμένα μοντέλα ηλεκτρονικών πληκτρολογίων που διαφημίζονται ως εργονομικά (όπως το EZ Reach της Type Matrix) που έχουν τα πλήκτρα ακριβώς το ένα κάτω από το άλλο.
Εξωτερικοί σύνδεσμοι
Κατηγορία:Αλληλεπίδραση Ανθρώπου-Υπολογιστή Κατηγορία:Αμερικανικές εφευρέσεις
Tastiera (informatica)
Gloryhammer
Οι Gloryhammer είναι βρετανικό συγκρότημα επικού πάουερ μέταλ. Ίδρυτής είναι ο Κρίστοφερ Μπόους, γνωστός και για την δουλειά του με την σκωτσέζικη μέταλ μπάντα Alestorm. Κυκλοφόρησαν τον πρώτο τους δίσκο Tales from the Kingdom of Fife μέσω της δισκογραφικής εταιρίας Napalm Records τον Μάρτιο του 2013. Κάθε μέλος του συγκροτήματος αντιπροσωπεύει και έναν χαρακτήρα στην υπόθεση της ιστορίας.
Ιστορία
Οι Gloryhammer κυκλοφόρησαν το πρώτο τους άλμπουμ με τίτλο Tales from the Kingdom of Fife μέσω της Napalm Records στις 29 Μαρτίου 2013. Πριν από την κυκλοφορία του άλμπουμ, κυκλοφόρησε το σινγκλ "Angus McFife" στις 7 Μαρτίου 2013 μέσω του καναλιού της Napalm στο Youtube.
Το συγκρότημα μεταφόρτωσε στο κανάλι της δισκογραφικής του εταιρείας τα τραγούδια "Universe on Fire" στις 8 Αυγούστου 2015 και "Rise of The Chaos Wizards" στις 11 Σεπτεμβρίου 2015. Στις 25 Σεπτεμβρίου 2015, οι Gloryhammer κυκλοφόρησαν το δεύτερο στούντιο άλμπουμ τους με τίτλο Space 1992: Rise of the Chaos Wizards, με το οποίο το συγκρότημα μπήκε στα επίσημα τσαρτ πολλών χωρών. Έπειτα έκανε περιοδείες με συγκροτήματα όπως τα Stratovarius, Blind Guardian και HammerFall.
Στις 16 Μαΐου 2017, οι Gloryhammer προτάθηκαν ως το καλύτερο συγκρότημα στην κατηγορία "Up & Coming", στα ομώνυμα βραβεία της γερμανική έκδοση του διεθνούς μουσικού περιοδικού Metal Hammer. Το 2018, το συγκρότημα προτάθηκε πάλι στην ίδια κατηγορία.
Τον Ιανουάριο του 2018, το συγκρότημα έκανε πανευρωπαϊκή περιοδεία με 24 συναυλίες.
Τον Σεπτέμβριο του 2018, διεξήγαγαν περιοδεία στη Βόρεια Αμερική για πρώτη φορά, με 19 συναυλίες σε ΗΠΑ και Καναδά.
Στις 30 Ιανουαρίου 2019, το συγκρότημα ανακοίνωσε την κυκλοφορία του άλμπουμ Legends from Beyond the Galactic Terrorvortex, το οποίο κυκλοφόρησε στις 31 Μαΐου 2019. Το συγκρότημα κυκλοφόρησε δύο σινγκλ, τα "Gloryhammer" στις 12 Απριλίου 2019 και το "The Siege of Dunkeld (In Hoots We Trust)" στις 10 Μαΐου 2019, μέσω του καναλιού της Napalm στο YouTube.
Μετά την κυκλοφορία του άλμπουμ έκαναν μια περιοδεία στη Βόρεια Αμερική τον Ιούνιο με υποστήριξη από τους Æther Realm.
Παραπομπές
Κατηγορία:Power metal συγκροτήματα Κατηγορία:Βρετανικά heavy metal συγκροτήματα
Μουσείο της Φύσης και του Ανθρώπου
250px|thumb|[[Μούμιες Γουάντσε|Μούμια Γκουάχε]] To Μουσείο της Φύσης και του Ανθρώπου (ισπανικά: Museo de la Naturaleza y el Hombre) βρίσκεται στη Σάντα Κρουθ ντε Τενερίφε στις  Κανάριες Νήσους. Είναι αρχαιολογικό μουσείο αλλά ταυτόχρονα μουσείο φυσικών επιστημών. Θεωρείται ένα από τα σημαντικότερα μουσεία της Ισπανίας.
Ιδρύθηκε το 1958 και έχει την έδρα του σε ένα μεγάλο νεοκλασικό κτίριο στο κέντρο της πόλης. Τα εκθέματά του προσφέρουν μια εικόνα για τον φυσικό πλούτο των Καναρίων Νήσων αφενός, αλλά ταυτόχρονα παρουσιάζουν την μεγαλύτερη υπάρχουσα συλλογή του πολιτισμού Γκουάχες οι οποίοι ήταν αρχαίοι αυτόχθονες κάτοικοι του νησιού.
Σύνδεσμοι
Κατηγορία:Μουσεία στην Ισπανία Κατηγορία:Αρχαιολογικά μουσεία Κατηγορία:Κανάριες νήσοι Κατηγορία:Γουάντσε
Αμερικανική Ένωση Βιβλιοθηκών για Ινδιάνους
Η Αμερικανική Ένωση Βιβλιοθηκών για Ινδιάνους  (αγγλ.American Indian Library Association - AILA) ιδρύθηκε το 1979 και εκπροσωπεί τις βιβλιοθήκες που με το έργο τους παρέχουν πληροφόρηση για τη ζωή και τον πολιτισμό των Ινδιάνων της Αμερικής. Πρόκειται για μια θυγατρική της Αμερικάνικης Ένωσης Βιβλιοθηκών (American Library Association - ALA), η οποία εργάζεται για την ενίσχυση του έργου των συγκεκριμένων βιβλιοθηκών και την προώθηση των συμφερόντων τους.
Διοίκηση
Τα ανώτερα στελέχη της είναι ο Πρόεδρος (President), ο Αντιπρόεδρος (Vice-President/President-Elect), ο Γραμματέας (Secretary), ο Ταμίας (Treasurer). Το κυβερνών όργανο της AILA είναι η Εκτελεστική Επιτροπή (Executive Board) η οποία απαρτίζεται από τρία γενικά μέλη (Members at Large), το συντάκτη του ενημερωτικού δελτίου, τον Προηγούμενο Πρόεδρο (Past-President), τον Εκτελεστικό Διευθυντή (Executive Director) και τα ανώτερα στελέχη της ένωσης. Η Εκτελεστική Επιτροπή συνεδριάζει σε ετήσια συχνότητα για τη διευθέτηση σημαντικών ζητημάτων του οργανισμού και το έργο της ενισχύεται από τη δράση επιμέρους Επιτροπών (Committees) Παραρτημάτων (Chapters). Αναλυτικότερα, οι Επιτροπές εργάζονται για την υλοποίηση των στόχων της ένωσης και τα Παραρτήματα προωθούν το έργο της σε τοπικό επίπεδο.
Σκοπός
Βασικό σκοπό για την AILA αποτελεί η προώθηση της Αμερικάνικης Βιβλιοθηκονομίας, προκειμένου να καλύψει τις πληροφοριακές ανάγκες των Ινδιάνων της Αμερικής και των Ιθαγενών της Αλάσκα. Σύμφωνα με το καταστατικό της, η AILA μέσα από το έργο της επιδιώκει να συμβάλλει στην ανάπτυξη των υπηρεσιών πληροφόρησης και τη διασφάλιση της πρόσβασης σε αυτές από τους Ινδιάνων της Αμερικής.
Μέλη
Ανεξάρτητα άτομα, αλλά και ιδρύματα, η δράση των οποίων συνάδει με το γενικό προσανατολισμό της AILA και επιθυμούν να συμμετάσχουν στο έργο της, μπορούν να ενταχθεί στο σύνολο των μελών της κατόπιν καταβολής ετήσιας συνδρομής. Τα μέλη της διακρίνονται σε δυο βασικές κατηγορίες, εκ των οποίων η κατηγορία των Μεμονωμένων ατόμων που συμμετέχουν ως μέλη διαιρείται περαιτέρω σε επιμέρους κατηγορίες. Αναλυτικότερα:
Δράση
Η AILA μέσα από το σύνολο των δραστηριοτήτων της προωθεί τη διάδοση της πληροφόρησης σχετικά με τον πολιτισμό των Ινδιάνων της Αμερικής και εργάζεται για να καλύψει τις πληροφοριακές ανάγκες των Ιθαγενών της Αλάσκα και των Ινδιάνων της Αμερικής. Παράλληλα, δραστηριοποιείται στο χώρο των εκδόσεων, δημοσιεύοντας ενημερωτικό υλικό και παρέχει προϊόντα και υπηρεσίες που συμβάλλουν στην επαγγελματική εξέλιξη των μελών της. Δημοσιεύει επίσης το ενημερωτικό δελτίο «AILA Newsletter» ανά εξάμηνο, το οποίο παρέχει στα μέλη της πληροφόρηση για ζητήματα του χώρου. Επιπρόσθετα, η AILA πραγματοποιεί μια ετήσια επιχειρηματική συνάντηση, σε συνδυασμό με το ετήσιο συνέδριο της Αμερικάνικης Ένωσης Βιβλιοθηκών (American Library Association – ALA).
Europeana
Η Europeana ή Ευρωπαϊκή Ψηφιακή Βιβλιοθήκη, είναι παν-ευρωπαϊκή ψηφιακή βιβλιοθήκη που δίνει πρόσβαση σε δύο εκατομμύρια βιβλία, χάρτες, ηχογραφήσεις, φωτογραφίες, αρχειακά έγγραφα, πίνακες και ταινίες, υλικά προερχόμενα από εθνικές βιβλιοθήκες και πολιτιστικά ιδρύματα των 27 κρατών μελών της Ευρωπαϊκής Ένωσης. Η ψηφιακή βιβλιοθήκη άρχισε να λειτουργεί από τις 20 Νοεμβρίου 2008.
Ιστορία
Το σχέδιο Europeana δημιουργήθηκε μετά από μια επιστολή του Προέδρου της Δημοκρατίας Ζακ Σιράκ που συνυπέγραψαν οι πρωθυπουργοί της Γερμανίας, της Ισπανίας, της Ιταλίας, της Πολωνίας και της Ουγγαρίας και απευθυνόταν στον Πρόεδρο της Ευρωπαϊκής Επιτροπής τον Ζοζέ Μανουέλ Μπαρόζο τον Απρίλιο του 2005. Η επιστολή συνέστησε τη δημιουργία μιας ευρωπαϊκής βιβλιοθήκης που θα καθιστούσε την πολιτιστική κληρονομιά της Ευρώπης προσβάσιμη σε όλους. Στις 30 Σεπτεμβρίου 2005, το πρόγραμμα i2010 της Ευρωπαϊκής Επιτροπής ανακοίνωσε ως στόχο τη δημιουργία και υποστήριξη μιας ευρωπαϊκής ψηφιακής βιβλιοθήκης. Αυτή η επιστολή, καθώς και το σχέδιο Europeana που προκύπτει από αυτήν, αποτελεί μέρος της αντίδρασεως στο έργο της Google, το Google Print (που μετονομάστηκε Google, Αναζήτηση Βιβλίων) που ανακοινώθηκε το 2004 και το οποίο προέβλεπε την ψηφιοποίηση πολλών εκατομμυρίων βιβλίων.
Προκειμένου να υποβληθεί πρώτα στους Ευρωπαίους εταίρους της η βιβλιοθήκη έκανε τα πρώτα βήματά της το καλοκαίρι του 2006. Η προέκδοση της Europeana τέθηκε σε λειτουργία στις 22 Μαρτίου 2007, με την ευκαιρία της Έκθεσης Βιβλίου του Παρισιού. Τότε η Εθνική Βιβλιοθήκη της Γαλλίας παρουσίασε μία μακέτα της ευρωπαϊκής ψηφιακής βιβλιοθήκης  Europeana και συγκέντρωσε (για το άνοιγμά της) περίπου 12.000 έντυπα χωρίς πνευματικά δικαιώματα, σε λειτουργία εικόνας και σε λειτουργία κειμένου (OCR) από τις συλλογές  της  Εθνικής Βιβλιοθήκης της Γαλλίας (7.000) και κυρίως από τη Gallica, την Εθνική Βιβλιοθήκη Σέτσενι της Ουγγαρίας και την Εθνική Βιβλιοθήκη της Πορτογαλίας.
Το 2009, όλα τα μέλη της ΕΕ συμμετέχουν στο σχέδιο.
Το 2011 προστέθηκαν νέες δυνατότητες, συμπεριλαμβανομένου ενός εργαλείου μετάφρασης και μιας λειτουργίας για την επέκταση των αναζητήσεων σε άλλες πλατφόρμες, συμπεριλαμβανομένης της Βικιπαίδειας.
Στρατηγική
Το νέο σχέδιο της βιβλιοθήκης για την περίοδο 2015-2020 βασίζεται σε τρεις βασικούς άξονες:
Σχέδια της Europeana
Υπάρχει μια σειρά από Σχέδια – ο Όμιλος Europeana – που συνεισφέρει τεχνολογικές λύσεις και περιεχόμενο στην Europeana. Αυτά διευθύνονται από διαφορετικά ιδρύματα πολιτιστικής κληρονομιάς και συγχρηματοδοτούνται από το πρόγραμμα eContentplus της Ευρωπαϊκής Επιτροπής και το Πρόγραμμα Υποστήριξης Πολιτικών Τεχνολογιών Πληροφορικής και Επικοινωνιών (ICT PSP).
Τα έργα του Ομίλου Europeana είναι ταεξής:
Παραπομπές
Κατηγορία:Ψηφιακές βιβλιοθήκες Κατηγορία:Πολιτιστικές πολιτικές της Ευρωπαϊκής Ένωσης
Ναός των Αγίων Ιάσωνος και Σωσιπάτρου
μικρογραφία|Ναός των Αγίων Ιάσωνος και Σωσιπάτρου (11ος αιώνας) O Ναός των Αγίων Ιάσωνος και Σωσιπάτρου, μαθητών του αποστόλου Παύλου που πρώτοι δίδαξαν τον Χριστιανισμό στην Κέρκυρα αποτελεί το σημαντικότερο βυζαντινό μνημείο της Κέρκυρας. Οικοδομήθηκε, πιθανά τον 11ο αιώνα, ενδεχομένως πάνω στα ερείπια αρχαίου ναού, χρησιμοποιώντας επίσης, δομικά υλικά από κατεστραμμένα κτίρια της παρακείμενης αρχαίας Παλαιόπολης. Κατασκευάστηκε από μάστορες της Αττικής ή Βοιωτίας, σε θέση προϋπάρχοντος καθολικού μονής και ήταν αφιερωμένος αρχικά στον Αγ. Ανδρέα και στη συνέχεια στους Αγίους Ιάσωνα και Σωσίπατρο. Ο ναός έχει ορθογώνιο σχήμα, μήκους 16,30 μ. και πλάτους 12,20 μ. Αποτελεί ένα από τα αρχαιότερα δείγματα δικιόνιου (δίστυλου) σταυροειδούς εγγεγραμμένου με τρούλο ναού, ο οποίος στηρίζεται σε τοίχους και δυτικά σε δύο κίονες. Στο εσωτερικό του, που αρχικά ήταν κατάγραφο από τοιχογραφίες, σήμερα σώζονται λίγα τμήματά τους, που χρονολογούνται από τον 11ο έως τον 14ο αιώνα. Το μαρμάρινο τέμπλο είναι του 18ου αιώνα σε μπαρόκ ρυθμό.
Κύπελλο Ιντερτότο ΟΥΕΦΑ 2003
Οι νικητές του Κυπέλλου Ιντερτότο 2003  ήταν οι ΦΚ Σάλκε 04, Βιγιαρρεάλ ΚΦ και Περούτζια Κάλτσιο. Και οι 3 ομάδες προκρίθηκαν στο Κύπελλο ΟΥΕΦΑ 2003-04.
Εξωτερικοί σύνδεσμοι
Κατηγορία:Κύπελλο Ιντερτότο ΟΥΕΦΑ Κατηγορία:Ποδόσφαιρο το 2003
Λάνγκελαιν
Το Λάνγκελαιν (δανικά: Langeland, προφορά: [ˈlaŋəˌlænˀ]) είναι το ένατο μεγαλύτερο νησί της Δανίας. Έχει έκταση 284 τ.χλμ. και πληθυσμό 12.483 κατοίκους (εκτίμηση 2014). Από την 1η Ιανουαρίου του 2007 το Λάνγκελαιν αποτελεί το δήμο του Λάνγκελαιν και ανήκει διοικητικά στην περιοχή της Νότιας Δανίας. Το νησί παράγει σιτηρά, επίσης είναι γνωστός χώρος αναψυχής. Το νησί συνδέεται μέσω γέφυρας με το Τώσινγκε και τη Φιονία (βορειοδυτικά). Επίσης συνδέεται ακτοπλοϊκώς με τα νησιά Λόλαιν, Έρε και Στρύνε. Πρωτεύουσα και μεγαλύτερη πόλη του Λάνγκελαιν είναι το Ρούδκεπενγκ με 4.537 κατοίκους (εκτίμηση 2014). Επιπλέον το Ρούδκεπενγκ είναι η γενέτειρα του διάσημου φυσικού και χημικού Χανς Κρίστιαν Έρστεντ και του αδελφού του Άντερς Σάντεε Έρστεντ, που διατέλεσε πρωθυπουργός της Δανίας.
Εξωτερικοί σύνδεσμοι
Κατηγορία:Νησιά της Δανίας
Παγκόσμιο Πρωτάθλημα Στίβου 2019 – 3000 μέτρα στιπλ γυναικών
Πρόγραμμα
Όλες οι ώρες είναι τοπικές (UTC+3).
Σειρές
Πρόκριση: 3 πρώτες από κάθε σειρά (Q) και οι 6 επόμενες γρηγορότερες (q) προκρίνονται στον τελικό.
Τελικός
Ο τελικός άρχισε στις 30 Σεπτεμβρίου, ώρα 21:50.
Παραπομπές
003000μΣ Γυ
Μπιρόλ Ουνέλ
Ο Μπιρόλ Ουνέλ (Birol Ünel, 18 Αυγούστου 1961 - 3 Σεπτεμβρίου 2020) ήταν Γερμανός ηθοποιός τουρκικής καταγωγής, του κινηματογράφου και του θεάτρου.
Βιογραφία
Γεννημένος στη Σελεύκεια της επαρχίας της Μερσίνης στη νότια Τουρκία, μετανάστευσε το 1968 με τους γονείς του στη Γερμανία όπου η οικογένεια εγκαταστάθηκε στο Στουρ, κοντά στη Βρέμη. Ο Ουνέλ σπούδασε την υποκριτική τέχνη παρακολουθώντας μαθήματα στο Πανεπιστήμιο Μουσικής και Θεάτρου Αννόβερου.
Βραβεύσεις
Βραβεία Ευρωπαϊκού Κινηματογράφου Υποψηφιότητα:
Γερμανικό Βραβείο Κινηματογράφου Βράβευση:
Εξωτερικοί σύνδεσμοι
Κατηγορία:Τούρκοι ηθοποιοί Κατηγορία:Γερμανοί άνδρες ηθοποιοί θεάτρου Κατηγορία:Γερμανοί άνδρες ηθοποιοί κινηματογράφου Κατηγορία:Γερμανοί άνδρες ηθοποιοί τηλεόρασης Κατηγορία:Γερμανοί τουρκικής καταγωγής
Πάλμυς
Στην ελληνική μυθολογία με το όνομα Πάλμυς είναι γνωστός ένας πολεμιστής από τη Φρυγία που έλαβε μέρος στον Τρωικό Πόλεμο ως σύμμαχος των Τρώων. Δεν είναι γνωστά τα ονόματα των γονέων του, ούτε το αν σκοτώθηκε στον πόλεμο. Ο Πάλμυς, που καταγόταν από την περιοχή ή πόλη Ασκανία της Φρυγίας, αναφέρεται στην Ιλιάδα του Ομήρου :
Λαϊκό Μέτωπο για την Απελευθέρωση της Παλαιστίνης
Το Λαϊκό Μέτωπο για την Απελευθέρωση της Παλαιστίνης (αραβικά: الجبهة الشعبية لتحرير فلسطين, ατ-Τζαμπάχ ας-Σαμπίγια λι-Ταχρίρ Φιλαστίν), είναι παλαιστινιακή μαρξιστική-λενινιστική αριστερή επαναστατική οργάνωση. Ιδρύθηκε το 1967 και αποτελεί τη δεύτερη μεγαλύτερη οργάνωση στις τάξεις της ΟΑΠ (Οργάνωση για την Απελευθέρωση της Παλαιστίνης) μετά τη Φατάχ.
Το Λαϊκό Μέτωπο μποϋκοτάρει τη συμμετοχή στην Εκτελεστική Επιτροπή της ΟΑΠ Θεωρεί τόσο την ελεγχόμενη από τη Φατάχ κυβέρνηση στη Δυτική Όχθη όσο και την κυβέρνηση της Χαμάς στη Λωρίδα της Γάζας ως παράνομες, εξαιτίας της μη διεξαγωγής νέων εκλογών για την Παλαιστινιακή Αρχή από το 2006. Το Λαϊκό Μέτωπο θεωρείται ως τρομοκρατική οργάνωση από τις Η.Π.Α., την Ε.Ε., τον Καναδά, το Ηνωμένο Βασίλειο και το Ισραήλ.
Το Μέτωπο ακολουθεί γενικώς σκληρή γραμμή αναφορικά με τις παλαιστινιακές εθνικές επιδιώξεις, αντιτιθέμενο στην πιο μετριοπαθή στάση της Φατάχ. Διαφωνεί στις συνομιλίες με την ισραηλινή κυβέρνηση και προκρίνει τη λύση του ενός Δημοκρατικού παλαιστινιακού κράτους με ίσα δικαιώματα και ίσες υποχρεώσεις για όλους τους κατοίκους του ανεξαρτήτως θρησκεύματος και ιδεολογίας. Το στρατιωτικό σκέλος της οργάνωσης ονομάζεται Ταξιαρχίες Αμπού Αλί Μουσταφά. Το Μέτωπο είναι γνωστό για την πρωτοπορία στην οργάνωση και εκτέλεση αεροπειρατειών στα τέλη της δεκαετίας του ΄60 και αρχές δεκαετίας του ΄70, με γνωστότερη εκείνη της 27ης Ιουνίου 1976 που οδήγησε στην "Επιχείρηση Εντέμπε" ισραηλινών ειδικών δυνάμεων.
Ιστορία
Ο Ζωρζ Χαμπάς προχώρησε και σε τρομοκρατικές ενέργειες κατά των δυνάμεων κατοχής, με "ειδίκευση" στις επιθέσεις κατά αεροσκαφών της ισραηλινής αεροπορικής εταιρίας El Al.
Η εντυπωσιακότερη είναι αναμφισβήτητα η επίθεση κατά του διεθνούς αεροδρομίου της Ζυρίχης στις 18 Φεβρουαρίου του 1969. Οπλισμένοι με αυτόματα όπλα και χειροβομβίδες, πέντε ένοπλοι επιτέθηκαν κατά αεροσκάφους της Ελ Αλ ενώ εκείνο τροχοδρομούσε προς την απογείωσή του με προορισμό το Τελ Αβίβ. Οι πρώτες ριπές τραυμάτισαν τους δύο πιλότους και τέσσερις από τους δεκαεπτά επιβάτες και για λίγα δευτερόλεπτα η πίστα του αεροδρομίου μεταβλήθηκε σε πεδίο μάχης, καθώς από μία από τις εξόδους του αεροσκάφους εμφανίστηκε ο Ισραηλινός φρουρός του, ο οποίος άρχισε να βάλλει κατά των επιτιθέμενων, σκοτώνοντας τον ένα. Οι υπόλοιποι, μεταξύ των οποίων και μία γυναίκα, ακινητοποιήθηκαν από τους πυροσβέστες του αεροδρομίου. Η ελβετική αστυνομία, ωστόσο, δεν συνέλαβε μόνο τους Παλαιστίνιους. Στο κρατητήριο οδηγήθηκε και ο Ισραηλινός φρουρός του αεροσκάφους, κατηγορούμενος για παράνομη οπλοκατοχή και οπλοχρησία επί ελβετικού εδάφους. Άλλωστε, εάν ορισμένοι από τους επιβάτες δήλωσαν ότι όφειλαν τη ζωή τους στον φρουρό, οι περισσότεροι κατέθεσαν ότι πυροβόλησε και σκότωσε τον Παλαιστίνιο όταν αυτός είχε ήδη παραδοθεί.
Η δράση του Λαϊκού Μετώπου δεν σταμάτησε ωστόσο εκεί. Στις 29 Αυγούστου του 1969 δύο νεαροί της "μονάδας Τσε Γκεβάρα" της οργάνωσης κατέλαβαν Μπόινγκ 707 της αμερικανικής TWA και το οδήγησαν στη Δαμασκό. Εκεί το ανατίναξαν μετά την αποβίβαση των επιβατών, δύο από τους οποίους ωστόσο συνελήφθησαν από το καθεστώς.
Εξωτερικοί σύνδεσμοι
Κατηγορία:Παλαιστίνη Κατηγορία:Παλαιστινιακά πολιτικά κόμματα Παλαιστινη Κατηγορία:Τρομοκρατικές οργανώσεις Κατηγορία:Εθνικοαπελευθερωτικά κινήματα Κατηγορία:Αντισιωνισμός
Παύλος Σαντορίνης
Υπήρξε επιστήμονας και ερευνητής πολλών περιοχών της επιστήμης και ιδιαίτερα στη Στατιστική, Υδραυλική, στην έρευνα των φυσικών πηγών ενέργειας ενώ εκτέλεσε πολλές πρωτοποριακές κατασκευές τσιμέντου (1919-1925). Σύμφωνα με τους δικούς του ισχυρισμούς «επινόησε και κατασκεύασε πρώτος το ελληνικό μικροκυματικό ραντάρ» που εφευρέθηκε αργότερα και ανεξάρτητα από τους Βρετανούς.
Κηδεύτηκε στις 20 Οκτωβρίου 1986, από το Γ' Νεκροταφείο.
Παραπομπές
Κατηγορία:Έλληνες φυσικοί Κατηγορία:Οδησσίτες
Επαρχία της Ιουδαίας
thumb|250px|Επιστροφή από την αιχμαλωσία thumb|250px|Εμπροσθότυπο ενός αργυρού νομίσματος από την περσική εποχή, με γεράκι ή αετό και την αραμαϊκή επιγραφή "יהד" "Γιεχούντ" ([[Ιουδαία)]] thumb|250px|Οπισθότυπο του ίδιου νομίσματος όπου απεικονίζεται κρινανθός (σύμβολο της [[Ιερουσαλήμ)]]
Επαρχία της Ιουδαίας ( יהוד מדינתא) ονομάστηκε το κυρίως τμήμα του πρώην βασιλείου του Ιούδα την εποχή της Περσικής Αυτοκρατορίας. Οι πρώην Ιουδαΐτες υπήκοοι που είχαν απομείνει στα εδάφη εκείνα και στο παρελθόν βρίσκονταν υπό την εξουσία ενός λαϊκού βασιλιά που κατάγονταν από τη δυναστεία του Δαυίδ, μαζί με αυτούς που θα επέστρεφαν στην περιοχή, από εκείνη την εποχή και έπειτα θα είχαν ως ηγέτη τους ένα αρχιερέα που βρίσκονταν υπό την επίβλεψη της δυναστείας των Αχαιμενιδών και θα γίνονταν γνωστοί στην ιστορία από εδώ και στο εξής ως Ιουδαίοι (Γιεχουντίμ).